
Fredsavtalen i Guatemala 1996
En nasjons kamp for fred - og hva nå?
I forbindelse med 10 års markeringen av fredsavtalen i Guatemala inviterer vi til konferansen: Fredsavtalen i Guatemala 1996: En nasjons kamp for fred - og hva nå? 

Konferansen finner sted på det nye Radisson SAS Hotel Fredrikstad   11. og 12. april.
En invitasjon med påmeldingsinformasjon kommer.

I mellomtiden, hold av disse datoene allerede nå!

Deltakere er blant andre Nobels fredsprisvinner Rigoberta Menchú Tum, Rosalina Tuyuc, Frank La Rue og andre prominente gjester fra Guatemala. Fra Norge er blant andre Kjell Magne Bondevik, Gunnar Stålsett og Erik Solheim invitert til å delta. Det blir interessante foredrag, spennende kulturinnslag og internasjonal mat. Konferansier er Erling Borgen. 
Økumenisk fredsgudstjeneste avholdes den 11. april i Domkirken etterfulgt av fredsmarsj og folkefest i Blå Grotte. Biskop Helga Haugland Byfuglien forretter. 


       ---------------------------------------
I forlengelse av Fredskonferansen arrangeres det 12. og 13. april en Vennskapskonferanse på Offisersporten hotell, Fredrikstad, av norske vennskapsgrupper som har hatt utveksling og samarbeid med Guatemala før og etter fredsprosessen. 
Mer informasjon om påmelding og praktiske forhold følger i egen invitasjon. Kryss av i kalenderen og følg med!

